2018. gada 6. jūnijā Rīkojums Nr. 254

Rīgā (prot. Nr. 27 17. §)

**Par valstij piekrītošā dzīvokļa īpašuma Nr. 1 1905. gada ielā 5, Koknesē, Kokneses pagastā, Kokneses novadā, nodošanu Kokneses novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu un 45. pantu Valsts ieņēmumu dienestam bez atlīdzības nodot Kokneses novada pašvaldības īpašumā valstij piekrītošo dzīvokļa īpašumu Nr. 1 (dzīvokļa īpašuma kadastra Nr. 3260 900 0335) – dzīvokli Nr. 1 (dzīvokļa (telpu grupas) kadastra apzīmējums 3260 013 0263 001 001), 5063/30380 domājamās daļas no kopīpašumā esošās būves (būves kadastra apzīmējums 3260 013 0263 001), 5063/30380 domājamās daļas no kopīpašumā esošās būves (būves kadastra apzīmējums 3260 013 0263 002) un 5063/30380 domājamās daļas no kopīpašumā esošās zemes (zemes vienības kadastra apzīmējums 3260 013 0263) – 1905. gada ielā 5, Koknesē, Kokneses pagastā, Kokneses novadā (turpmāk – dzīvokļa īpašums), pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

2. Kokneses novada pašvaldībai dzīvokļa īpašumu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Pilnvarot Kokneses novada pašvaldību parakstīt nostiprinājuma lūgumu par īpašuma tiesību nostiprināšanu valstij uz nekustamo īpašumu, kā arī veikt citas nepieciešamās darbības īpašuma tiesību nostiprināšanai.

4. Kokneses novada pašvaldībai, nostiprinot zemesgrāmatā īpašuma tiesības uz dzīvokļa īpašumu:

4.1. ierakstīt dzīvokļa īpašumu zemesgrāmatā uz valsts vārda vienlaikus ar Kokneses novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Kokneses novada pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu – apgrūtināt dzīvokļa īpašumu ar hipotēku – nepiemēro, ja dzīvokļa īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents Māris Kučinskis

Vides aizsardzības un

reģionālās attīstības ministra vietā –

satiksmes ministrs Uldis Augulis